**Reto Schäppi** (s. 27. tammikuuta 1991 Horgen, Sveitsi) on sveitsiläinen jääkiekkoilija, joka pelaa National League A -joukkue ZSC Lionsissa. Hän toimii joukkueen varakapteenina. Schäppi on pelipaikaltaan keskushyökkääjä, mutta osaa pelata myös laidassa. Elite Prospects -sivuston Ulf Anderssonin mukaan hän on pelityyliltään kahden suunnan sentteri, jonka vahvuuksiin kuuluu kädet, koko ja laitaväännöt. Schäppin tulisi kuitenkin lisätä aggressiivisuutta.

Ura
---

### Seuraura

Schäppi on EHC Wallisellenin kasvatti. Hän siirtyi juniorina sittemmin ZSC Lionsiin, jonka U17-junioreiden paras pistemies ja maalintekijä Schäppi oli kaudella 2006–2007 tehoilla 17+11=28. Hän voitti Elite Novizenin mestaruuden vuonna 2008. A-juniorivuotensa Schäppi pelasi GCK Lionsissa, jossa hän voitti Elite Jr. A:n mestaruuden vuosina 2008, 2010 ja 2011. Schäppi debytoi miesten peleissä 16-vuotiaana kaudella 2007–2008, jolloin hän pelasi yhden ottelun Sveitsin alle 20-vuotiaiden maajoukkueessa maan toiseksi korkeimmalla sarjatasolla Nationalliga B:ssä. GCK Lionsin miesten joukkueessa Schäppi debytoi seuraavalla kaudella 2008–2009, jossa NLB:n tulokaskausi toi 33 runkosarjaottelussa tehot 2+8=10.

Kaudella 2010–2011 Schäppi nousi ZSC Lionsin National League A -joukkueeseen, jonka kanssa hän teki kevääseen 2013 ulottuvan jatkosopimuksen joulukuussa 2010. Schäppi pelasi joukkueessa kauden aikana 31 runkosarjaottelua tehopistein 2+3=5 sekä viisi playoff-ottelua tehden yhden syöttöpisteen. Seuraavan kauden 2011–2012 päätteeksi hän voitti Sveitsin-mestaruuden. Helmikuussa 2012 Schäppi pidensi sopimustaan kahdella vuodella kevääseen 2015 saakka. Kaudella 2013–2014 hän teki NLA:n yhden kauden piste-ennätyksensä tehoilla 10+13=23. Schäppi voitti kauden päätteeksi taas Sveitsin-mestaruuden. Tammikuussa 2014 hän pidensi sopimustaan taas yli vuoden ennen sen päättymistä kahdella vuodella kevääseen 2017 saakka.

Schäppi eteni kaudella 2014–2015 ZSC Lionsin kanssa NLA:n finaaleihin saakka, mutta Sveitsin-mestaruuden vei kuitenkin HC Davos otteluvoitoin 4–1. Kaudella 2015–2016 hän voitti Sveitsin Cupin. Kaudella 2017–2018 Schäppi nousi ZSC:n varakapteeniksi.

### Maajoukkueura

Schäppi edusti Sveitsiä Pyeongchangin olympiakisoissa 2018. MM-kilpailuissa hän on edustanut maataan viidesti. Hän oli voittamassa MM-hopeaa vuoden 2018 MM-turnauksessa. Schäppi teki A-maajoukkuedebyyttinsä Deutschland Cupissa 8. marraskuuta 2013 Münchenissä turnauksen isäntäjoukkue Saksaa vastaan. Hän keräsi ottelussa myös yhden kahden minuutin jäähyn koukkaamisesta. Ensimmäisen A-maajoukkuemaalinsa Schäppi teki seuraavassa ottelussa 9. marraskuuta 2013 ylivoimalla Yhdysvaltoja vastaan. Hän on kuulunut myös A-maajoukkueen kapteenistoon.

Schäppi pelasi myös alle 20-vuotiaiden MM-kilpailuissa vuosina 2010 ja 2011, joista jälkimmäisessä turnauksessa hän toimi Sveitsin varakapteenina. Schäppi pelasi myös alle 18-vuotiaiden MM-kilpailuissa vuosina 2008 ja 2009, joista jälkimmäisessä turnauksessa hän jakoi Sveitsin sisäisen pistepörssin voiton Nino Niederreiterin kanssa tehoilla 3+3=6. Schäppi pelasi myös alle 18-vuotiaiden Ivan Hlinkan muistoturnauksessa vuosina 2007 ja 2008. Hän pelasi myös World Junior A Challengessa vuonna 2010, jolloin Schäppi voitti pronssia. Hän on toiminut myös Sveitsin alle 19-vuotiaiden maajoukkueen kapteenina.

Muuta
-----

Schäppin pikkuveli Nino pelaa Sveitsin 1. Ligaa EHC Wetzikonissa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2006–2007 | GCK Lions | Elite Jr. A | 1 | 0 | 0 | 0 | 2 | – | – | – | – | – |
| 2007–2008 | Sveitsi U20 | NLB | 1 | 0 | 1 | 1 | 0 | – | – | – | – | – |  |  |  |  |  |  | U18 | 6 | 0 | 1 | 1 | 4 |
|  | GCK Lions | Elite Jr. A | 35 | 5 | 4 | 9 | 18 | 7 | 3 | 2 | 5 | 10 |
| 2008–2009 | GCK Lions | Elite Jr. A | 12 | 3 | 8 | 11 | 8 | 6 | 1 | 3 | 4 | 4 |  |  |  |  |  |  | U18 | 6 | 3 | 3 | 6 | 2 |
|  | GCK Lions | NLB | 33 | 2 | 8 | 10 | 12 | – | – | – | – | – |
| 2009–2010 | GCK Lions | Elite Jr. A | – | – | – | – | – | 7 | 3 | 5 | 8 | 2 |  |  |  |  |  |  | JMM | 7 | 0 | 2 | 2 | 4 |
|  | GCK Lions | NLB | 33 | 6 | 2 | 8 | 24 | – | – | – | – | – |
| 2010–2011 | GCK Lions | Elite Jr. A | – | – | – | – | – | 3 | 0 | 3 | 3 | 2 |  |  |  |  |  |  | JMM | 5 | 0 | 0 | 0 | 8 |
|  | GCK Lions | NLB | 12 | 1 | 7 | 8 | 6 | – | – | – | – | – |
|  | ZSC Lions | NLA | 31 | 2 | 3 | 5 | 2 | 5 | 0 | 1 | 1 | 8 |
| 2011–2012 | ZSC Lions | NLA | 45 | 5 | 6 | 11 | 10 | 15 | 4 | 1 | 5 | 6 | Twinskate |
| 2012–2013 | ZSC Lions | NLA | 50 | 5 | 3 | 8 | 12 | 12 | 2 | 2 | 4 | 4 |
| 2013–2014 | ZSC Lions | NLA | 49 | 10 | 13 | 23 | 16 | 18 | 0 | 3 | 3 | 8 | Twinskate |  |  |  |  |  | MM | 7 | 1 | 0 | 1 | 6 |
| 2014–2015 | ZSC Lions | NLA | 50 | 9 | 12 | 21 | 20 | 18 | 1 | 4 | 5 | 10 |  |  |  |  |  |  | MM | 8 | 0 | 1 | 1 | 4 |
| 2015–2016 | ZSC Lions | NLA | 50 | 4 | 9 | 13 | 28 | 4 | 0 | 0 | 0 | 0 |  |  |  |  |  |  | MM | 5 | 0 | 2 | 2 | 2 |
| 2016–2017 | ZSC Lions | NLA | 45 | 3 | 7 | 10 | 18 | 6 | 1 | 0 | 1 | 6 |  |  |  |  |  |  | MM | 8 | 2 | 1 | 3 | 8 |
| 2017–2018 | ZSC Lions | NLA | 50 | 8 | 6 | 14 | 30 | 18 | 3 | 3 | 6 | 36 |  |  |  |  |  |  | OK | 4 | 1 | 0 | 1 | 0 |
|  |  |  |  |  |  |  |  |  |  |  |  |  |  |  |  |  |  |  | MM | 10 | 0 | 0 | 0 | 4 |
| 2018–2019 | ZSC Lions | NLA | 48 | 3 | 5 | 8 | 26 | – | – | – | – | – |
| 2019–2020 | ZSC Lions | NLA | 50 | 3 | 6 | 9 | 20 | – | – | – | – | – |
| 10 kautta | yhteensä | NLA | 468 | 52 | 70 | 122 | 182 | 96 | 11 | 14 | 25 | 78 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Reto Schäppi**.
* Reto Schäppi The Internet Hockey Databasessa (englanniksi)
* Reto Schäppi *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Reto Schäppi *Elite Prospects*. Everysport Media Group AB.  (englanniksi)
2. ↑  Eigengewächse unterschreiben beim Z *zsclions.ch*.  1.2.2012. ZLE Betriebs AG.  Arkistoitu 24.6.2015. Viitattu 23.6.2015. (saksaksi)
3. ↑  Drei Vertragsverlängerungen *zsclions.ch*.  13.1.2014. ZLE Betriebs AG.  Arkistoitu 24.6.2015. Viitattu 23.6.2015. (saksaksi)
4. ↑  GAME SUMMARY (pdf)  8.11.2013. IIHF. Viitattu 22.2.2018. (englanniksi)
5. ↑  GAME SUMMARY (pdf)  9.11.2013. IIHF. Viitattu 22.2.2018. (englanniksi)